Komxebata Zaravên Teknîkî li Sumerparqê dest pê kir. Di salona komxebatê de pankrata "Komxebata Zaravên Teknîkî, Hûn Bi Xêr Hatin" hate daliqandin. Axaftina vekirina komxebatê Endezyar û mamosteyê KURDÎ-DER'ê Hesen Guneylî kir. Guneylî diyar kir ku dê komxebata wan 4 rojan berdewam bike û di dawiya komxebatê de dê encamnameyekê ji raya giştî re parve bikin. Guneylî, anî ziman ku ew dê encamanameya komxebat xwe di 15'ê Gulanê Cejna Ziman de aşkera bikin. Guneylî, da zanîn ku 9 meh berê wan xebeta da destpêkirin û di çarçoveya xebatê de wan 15 hezar peyv komkirin û wiha got: "Me berê peyv kom kirin û piştî re li ber çavan derbas kirin. Piştî lêkolînê me ev peyv daxistin 10 hezaran. Me bi 24 kesan dest bi vê xebatê kir. 10 hezar peyvên di destê me de bi kurdî, tirkî, îngîlîzî, farisî, soranî û erebî hatine amadekirin."